URDHËR
Nr. 615, datë 9.11.2020

PËR KUFIZIMIN E AKTIVITETEVE TË BAREVE, RESTORANTEVE, FAST FOOD DHE LOKALEVE
(ndryshuar me urdhrin nr. 659, datë 2.12.2020, nr. 680, datë 21.12.2020)

Në zbatimi të nenit 7, pika 4, germa “b”, të ligjit nr. 15/2016, “Për parandalimin dhe luftimin e infeksioneve dhe sëmundjeve infektive”, udhëzimit të Institutit të Shëndetit Publik,  si dhe në zbatim të vendimit të Komitetit të Përkohshëm për Infeksionin e Përhapur nga Coronavirus i ri nr. 5005, datë 9.11.2020, me qëllim parandalimin e përhapjes së infeksionit të shkaktuar nga COVID-19 në Republikën e Shqipërisë dhe mbrojtjen e shëndetit të popullatës, 

URDHËROJ:

1. Kufizimin e aktivitetit të bareve, restoranteve, fast food, lokaleve që ofrojnë shërbim për klientët në të gjithë vendin, nga ora 20:30 deri në orën 06:00 duke filluar nga datë 24.12.2020 deri në datën 4.1.2021.
[bookmark: _GoBack]2. Përjashtim nga rregulli i përcaktuar në pikën 1 bëhet vetëm për shërbimin në banesë (delivery), i cili duhet të kryhet duke respektuar rregullat higjienike të miratuara.
3. Ngarkohen për zbatimin e këtij urdhri organet kompetente për dhënien e masave administrative, sipas aktit normativ nr. 3, datë 15.3.2020, “Për marrjen e masave të veçanta administrative gjatë kohëzgjatjes së periudhës së shkaktuar nga COVID-19”, të ndryshuar. 
Ky urdhër hyn në fuqi menjëherë dhe i fillon efektet më datë 11.11.2020.

